钦定古今图书集成/明伦汇编/官常典/第786卷 > 王旭
## 钦定古今图书集成/明伦汇编/官常典/第786卷 > 王旭

按《宋史王祜传》：祜子旭，字仲明，严于治内，恕以接物，
尤笃友义，以荫补大祝，尝知缑氏县，时官邻邑者多
贪猥，民有“‘永宁三䦆，缑氏一镰’之谣。又知雍丘县，真
宗尹京时，素闻其能，及践祚，三迁至殿中丞。自旦居
宰府，旭以嫌不任职。王矩尝荐旭材堪治剧，真宗召
旦谓曰：‘前代弟兄同知要地者多矣，朝廷任材，岂以
卿故屈之邪’？”命授京府推官，旦固辞，改判南曹。由判
国子监出知颍州，荒政修举。大中祥符间，旦既薨，敭
历中外，早有政绩。由兵部郎中出知应天府，卒，年六
十八。子质。